Вось вам элементарны прыклад. Абсалютна кожны з настаўнікаў фізікі расказвае пра радыеактыўнасць і ядзерныя рэакцыі. Гаворым мы і пра атамныя электрастанцыі, выкарыстанне якіх мае як станоўчыя, так і негатыўныя наступствы. Калі мы хочам сфарміраваць у вучняў негатыўнае стаўленне да гэтага пытання, то інфармацыю можна паднесці з дапамогай адпаведнага відэароліка, якіх на YouTube вельмі шмат. Калі ж мы хочам, каб у навучэнцаў з’явілася станоўчае стаўленне да атамных электрастанцый, то мы зноў можам паказаць адпаведны відэаролік.